กองเรือยุทธการ

กองเรือยุทธการ () คือกำลังหลักในส่วนกำลังรบของกองทัพเรือไทย ควบคุมการปฏิบัติการทางเรือและการสงครามพิเศษทางเรือ ก่อตั้งขึ้นเมื่อวันที่ 19 ธันวาคม พ.ศ. 2466 กองบัญชาการตั้งอยู่ที่ ตำบลสัตหีบ อำเภอสัตหีบ จังหวัดชลบุรี

 ประวัติ 
กองเรือยุทธการเกิดขึ้นมาพร้อมกับการใช้กำลังรบทางเรือของไทยในอดีต แต่ในอดีตไม่มีการแบ่งเหล่าหรือหน่วยงานชัดเจนนัก กระทั่งในรัชกาลที่ 4 ได้มีการแบ่งหน่วยกำลังรบออกเป็นหมวดหมู่ ซึ่งกำลังทางน้ำแบ่งออกเป็น 2 หน่วย คือ ทหารเรือวังหน้า สังกัดการบัญชาการจากพระบาทสมเด็จพระปิ่นเกล้าเจ้าอยู่หัว และทหารเรือสำหรับรบ สังกัดการบัญชาการจากเจ้าพระยาบรมมหาศรีสุริยะวงศ์ว่าที่สมุหกลาโหม ต่อมาในรัชสมัยรัชกาลที่ 5 ได้มีการโปรดเกล้าให้มีการปรับปรุงโครงสร้างหน่วยกำลังทางเรือให้ทันสมัยเทียบเท่ากับกำลังทางเรือของยุโรป แบ่งออกเป็น 2 หน่วยใหญ่ คือ กรมเรือพระที่นั่งเวสาตรี (Royal Yacht Troops) ประกอบด้วยเรือกลเล็ก เรือพระที่นั่ง และเรือหลวงไม่ติดอาวุธ ขึ้นตรงต่อกรมแสง และกรมอรสุมพร (Gun Vessels) ประกอบด้วยเรือรบที่ติดอาวุธ ขึ้นต่อกรมพระกลาโหม ซึ่งต่อมาใน พ.ศ. 2430 ได้โปรดเกล้าให้รวมและจัดตั้ง กรมทหารเรือ เพื่อบังคับบัญชาทหารเรือทั้งหมด สังกัดอยู่ใต้กรมยุทธนาธิการที่บัญชาการร่วมกันทั้งทหารบกและทหารเรือ ก่อนจะแยกออกมาขึ้นตรงต่อพระมหากษัตริย์ในปี พ.ศ. 2434

จากนั้นในรัชสมัยรัชกาลที่ 6 กรมทหารเรือถูกยกฐานะขึ้นเป็นกระทวงทหารเรือ พร้อมทั้งตั้งหน่วยเพื่อดูแลกำลังทางเรือขึ้นมาโดยเฉพาะเมื่อวันที่ 19 ธันวาคม พ.ศ. 2466 ชื่อว่า "กองทัพเรือ" เป็นหน่วยขึ้นตรงต่อกระทรวงทหารเรือ จากนั้นในปี พ.ศ. 2475-2476 ได้มีการเปลี่ยนชื่อหน่วย กองทัพเรือ เป็นชื่อว่า กองเรือรบ ประกอบกับในรัชสมัยรัชกาลที่ 7 ได้มีพระกรุณาโปรดเกล้าในรวมกระทรวงทหารบก และกระทรวงทหารเรือ รวมกันเป็นกระทรวงกลาโหม และในปี พ.ศ. 2477 กระทรวงทหารเรือได้เปลี่ยนชื่อเป็นกองทัพเรือ ให้สอดคล้องกับกองทัพบก เวลาต่อมากองเรือรบจึงได้เปลี่ยนชื่อเป็น กองเรือยุทธการในปี พ.ศ. 2498 และใช้งานมาจนถึงปัจจุบัน

ในปี พ.ศ. 2567 กองเรือยุทธการได้นำเรือตรวจการณ์ใกล้ฝั่ง ต.99 ขึ้นมาจัดแสดงบริเวณหน้าทางเข้ากองบัญชาการกองเรือยุทธการ เพื่อแสดงถึงการเชิดชูเรือของพ่อ ซึ่งเรือ ต.99 เป็นเรือที่พระมหากรุณาธิคุณจากพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร พระราชทานพระราชดำริและพระบรมราชวินิจฉัยเกี่ยวกับการต่อเรือด้วยพระองค์เอง

 ภารกิจ 
กองเรือยุทธการมีภารกิจในการจัดเตรียมกำลังทางเรือสำหรับการปฏิบัติการทางทะเล ปฏิบัติการในลำน้ำ และปฏิบัติการด้วยอากาศยานแบบต่าง ๆ เพื่อรักษาผลประโยชน์ของชาติและรักษาอธิปไตยของประเทศ คุ้มครองเรือประมง และทำหน้าที่ยามฝั่งในการช่วเหลือผู้ประสบภัยทางทะเล

นอกจากนี้กองเรือยุทธการยังเป็นหน่วยหลักในการประสานงานในการฝึกร่วมผสมทางทะเลกับมิตรประเทศต่าง ๆ เช่น กองทัพเรือสหรัฐ กองทัพเรืออินเดีย กองทัพเรือจีน ในรายการฝึกต่าง ๆ เช่น

 COBRA GOLA คอบร้าโกลด์ – 
 SING SIAM สิงห์สยาม – 
 KAKADU – 
 SEA GARUDA – 
 AUSTHAI – 
 SEA EAGLE – 
 UNDERSEAL –  เนวีซีลสหรัฐ
 THALAY LAUT –  เริ่มต้นตั้งแต่ปี พ.ศ. 2524

 โครงสร้าง 
กองเรือยุทธการ ประกอบด้วยโครงสร้างหน่วยงานภายใน ดังนี้

 กองบัญชาการ 
กองบัญชาการ กองเรือยุทธการ ประกอบด้วยหน่วยงานภายใน ได้แก่

 กองกำลังพล
 กองข่าว
 กองยุทธการ
 กองส่งกำลังบำรุง
 กองสื่อสารและเทคโนโลยีสารสนเทศ
 กองกิจการพลเรือน
 กองโครงการและงบประมาณ
 กองแผนการช่าง
 กองตรวจสอบสภาพยุทโธปกรณ์
 กองการเงิน
 กองพระธรรมนูญ

 หน่วยขึ้นตรง 
กองเรือยุทธการ ประกอบด้วยหน่วยขึ้นตรง ได้แก่

+ หน่วยเรือขึ้นตรงกองเรือยุทธการ กองเรือ  หน่วยย่อย  ประเภทเรือ  ชื่อเรือ (ปีประจำการ)  กองเรือตรวจอ่าว  หมวดเรือที่ 1  เรือตรวจการณ์ไกลฝั่ง  เรือหลวงปัตตานี (2548)เรือหลวงนราธิวาส (2549) หมวดเรือที่ 2   เรือตรวจการณ์ไกลฝั่ง  เรือหลวงกระบี่ (2556)เรือหลวงประจวบคีรีขันธ์ (2562) หมวดเรือที่ 3  เรือตรวจการณ์ปืน   เรือหลวงหัวหิน (2544)เรือหลวงแกลง (2544)เรือหลวงศรีราชา (2544)เรือหลวงแหลมสิงห์ (2559)  กองเรือฟริเกตที่ 1  หมวดเรือที่ 1  เรือฟริเกต  เรือหลวงมกุฎราชกุมาร (2516) เรือคอร์เวต  เรือหลวงรัตนโกสินทร์ (2529) หมวดเรือที่ 2  เรือฟริเกต  เรือหลวงปิ่นเกล้า (2502)เรือหลวงภูมิพลอดุลยเดช (2562) หมวดเรือที่ 3  เรือตรวจการณ์ปราบเรือดำน้ำ  เรือหลวงคำรณสินธุ (2535)เรือหลวงทยานชล (2535)เรือหลวงล่องลม (2536)  กองเรือฟริเกตที่ 2  หมวดเรือที่ 1  เรือฟริเกต   เรือหลวงเจ้าพระยา (2534)เรือหลวงบางปะกง (2534) หมวดเรือที่ 2  เรือฟริเกต  เรือหลวงกระบุรี (2535)เรือหลวงสายบุรี (2535) หมวดเรือที่ 3  เรือฟริเกต  เรือหลวงนเรศวร (2537) เรือหลวงตากสิน (2538) กองเรือบรรทุกเฮลิคอปเตอร์   หมวดเรือที่ 1  เรือบรรทุกอากาศยาน  เรือหลวงจักรีนฤเบศร (2540) กองเรือดำน้ำ  หมวดเรือที่ 3  เรือดำน้ำ  ว่าง กองเรือทุ่นระเบิด  หมวดเรือที่ 1   ว่าง หมวดเรือที่ 2  เรือล่าทำลายทุ่นระเบิดใกล้ฝั่ง  เรือหลวงบางระจัน (2530)เรือหลวงหนองสาหร่าย (2530)เรือหลวงลาดหญ้า (2542)เรือหลวงท่าดินแดง (2542) หมวดเรือที่ 3  เรือสนับสนุนการต่อต้านทุ่นระเบิด  เรือหลวงถลาง (2523) เรือกวาดทุ่นระเบิดน้ำตื้น  เรือ ท.11 (2537)เรือ ท.12 (2537) กองเรือยกพลขึ้นบก ยุทธบริการ  หมวดเรือที่ 1  เรือยกพลขนาดใหญ่   เรือหลวงอ่างทอง (2555)เรือหลวงสีชัง (2530)เรือหลวงสุรินทร์ (2532)เรือหลวงช้าง (2566) หมวดเรือที่ 2  เรือระบายพลขนาดใหญ่  เรือหลวงทองแก้ว (2525)เรือหลวงทองหลาง (2526)เรือหลวงวังนอก (2526)เรือหลวงวังใน (2526)เรือหลวงมันนอก (2544)เรือหลวงมันกลาง (2544)เรือหลวงมันใน (2544)เรือหลวงมัตโพน (2553)เรือหลวงราวี (2553) หมวดเรือที่ 3  เรือส่งกำลังบำรุงขนาดใหญ่  เรือหลวงสิมิลัน (2539) เรือน้ำมัน  เรือหลวงสมุย (2490)เรือหลวงปรง (2484)เรือหลวงเปริด (2512)เรือหลวงเสม็ด (2513)เรือหลวงจุฬา (2523)เรือหลวงมาตรา (2557) เรือน้ำ  เรือหลวงจวง (2509)เรือหลวงจิก (2517) เรือลากจูง  เรือหลวงแสมสาร (2537)เรือหลวงแรด (2537)เรือหลวงปันหยี (2560)เรือหลวงหลีเป๊ะ (2563)เรือหลวงตาชัย (2566) กองเรือยามฝั่ง  หมวดเรือที่ 1  เรือตรวจการณ์ใกล้ฝั่ง  ชุดเรือ ต.991 (3 ลำ) (2550)ชุดเรือ ต.994 (3 ลำ) (2554)ชุดเรือ ต.111 (3 ลำ) (2557)ชุดเรือ ต.114 (2 ลำ) (2564) หมวดเรือที่ 2  เรือตรวจการณ์ใกล้ฝั่ง  ชุดเรือ ต. 81 (3 ลำ) (2542) หมวดเรือที่ 3  เรือตรวจการณ์ชายฝั่ง  ชุดเรือ ต.227 (1 ลำ) (2549)ชุดเรือ ต.228 (3 ลำ) (2556)ชุดเรือ ต.232 (6 ลำ) ( 2559)ชุดเรือ ต.261 (5 ลำ) (2560)ชุดเรือ ต.266 (4 ลำ)​ (2561)ชุดเรือ ต.270 (5 ลำ) (2561) กองเรือลำน้ำ  หมวดเรือที่ 1   หมวดเรือที่ 2   หมวดเรือที่ 3  

กองการบินทหารเรือ
 กองบิน 1
 กองบิน 2
 หน่วยบินเรือหลวงจักรีนฤเบศร
 หน่วยบัญชาการสงครามพิเศษทางเรือ
 กองการฝึก กองเรือยุทธการ
 กองสนับสนุน กองเรือยุทธการ

 อ้างอิง 


หมวดหมู่:กองเรือของกองทัพเรือไทย
หมวดหมู่:กองเรือนาวี